Verkiesing: Só lyk die stemme nouFoto: Maroela Media Die Onafhanklike Verkiesingskommissie (OVK) het Donderdag om 19:15 reeds meer as 80% van die stemtellery afgehandel. Volgens die voorlopige uitslae op die OVK se webwerf, loop die ANC voor met 62.93% van die stemme. Die DA is in die tweede plek met 22.06% en die EFF het 5.32% van die stemme verwerf. Die tellery in Mpumalanga is 100% afgehandel. Die ANC het dié provinsie gewen met 78.23% van die stemme. Die DA is tweede met 10.40% van die stemme en die EFF in die derde plek met 6.26% van die stemme. Die tellery in die Noord-Kaap is ook 100% afgehandel. Die ANC het dié provinsie met 64.40% van die stemme gewen. Die DA is in die tweede plek met 23.89% van die stemme en die EFF het 4.96% van die stemme gewerf. In die Wes-Kaap is byna 94% van die stemme reeds getel. Die DA loop in dié provinsie voor met 58.66% van die stemme. Die ANC is in die tweede plek met 33.57% van die stemme en die EFF het 2.07% van die stemme gewerf. Die tellery in die Oos-Kaap is ongeveer 88% afgehandel en die ANC is tans eerste met 70.62% van die stemme. Die DA is in die tweede plek met 16.07% en UDM derde met 6.05%. Die Noordwes is ongeveer 86% afgehandel en die ANC het tot dusver 69.10% van die stemme gewerf. Die EFF is in die tweede plek met 12.50% en die DA het 11.55% van die stemme gewerf. In Limpopo is 81% van die stemme reeds getel. Die ANC het tot dusver 79.72% van die stemme gewerf, die EFF 9.95% en die DA 6.22%. In KwaZulu-Natal is 80% van die stemme getel. Die ANC loop tot dusver voor met 65.33% van die stemme. Die Inkatha Vryheidsparty (IVP) is in die tweede plek met 11.92% van die stemme en die DA in die derde plek met 10.73%. Die Vrystaat is 70% afgehandel en die ANC loop tans voor met 72.13%. Die DA is in die tweede plek met 14.18% en EFF derde met 8.12%. In Gauteng is 38% van die stemme reeds getel. Die ANC het tot dusver 52.37% van die stemme, die DA 33.97% en die EFF 8.32%. Klik hier om gratis die verkiesingsnuus en -uitslae op Maroela Media te volg.